RESOLUCIÓN do 8 de xullo de 2024 pola que se publican as subvencións concedidas do 1 de abril ao 30 de xuño de 2024 ao abeiro da Orde do 17 de abril de 2023 pola que se convocan subvencións para a modernización de empresas privadas de transporte de viaxeiros prestadoras de servizos de transporte por estrada e de empresas privadas que interveñen no transporte de mercadorías por estrada, na Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-Next GenerationEU, xestionado polo Ministerio de Transportes, Mobilidade e Axenda Urbana para os anos 2023 e 2024 (códigos de procedemento IF325A, IF325B, IF325C, IF325D, IF325E, IF325F, IF325G, IF325H, IF325I e IF325J).
Consellería de Presidencia, Xustiza e Deportes — III. Outras disposicións — 12/07/2024

Antecedentes:
No
Diario Oficial de Galicia
nº 82, do 28 de abril de 2023, publicouse a Orde do 17 de abril de 2023 pola que se convocan subvencións para a modernización de empresas privadas de transporte de viaxeiros prestadoras de servizos de transporte por estrada e de empresas privadas que interveñen no transporte de mercadorías por estrada, na Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2023 e 2024 (códigos de procedemento IF325A, IF325B, IF325C, IF325D, IF325E, IF325F, IF325G, IF325H, IF325I e IF325J).
O crédito existente para a concesión das axudas previstas na dita orde foi de 6.069.951,54 € que se concederán con cargo á aplicación orzamentaria 2024.35.08.512A.770.0 dos orzamentos xerais da Comunidade Autónoma de Galicia para os exercicios 2023 e 2024, segundo o artigo 4.2 da mencionada Orde do 17 de abril de 2023.
En cumprimento do artigo 23, punto 1, da Orde do 17 de abril de 2023, a Consellería debe dar publicidade no
Diario Oficial de Galicia
ás subvencións concedidas ao abeiro desta convocatoria, mediante a relación dos beneficiario/as e o importe de axuda outorgado. Con todo, cando os importes das subvencións concedidas, individualmente consideradas, sexan de contía inferior a 3.000,00 euros, non será necesaria a publicación no
Diario Oficial de Galicia
e esta será substituída pola publicación das subvencións concedidas na páxina web da Consellería
https://conselleriadepresidencia.xunta.gal/es/transporte-de-viaxeiros/axudas-e-subvencions?content=axuda_00013.xml
As axudas concedidas desde a entrada en vigor da subvención publicáronse a través das seguintes resolucións:
– Na Resolución do 6 de outubro de 2023 publicáronse as axudas concedidas entre o 1 de xuño de 2023 e o 30 de setembro de 2023 (DOG núm. 198, do 18 de outubro).
– Na Resolución do 12 de xaneiro de 2024 publicáronse as axudas concedidas entre o 1 de outubro de 2023 e o 31 de decembro de 2023 (DOG núm. 16, do 23 de xaneiro).
– Na Resolución do 4 de abril de 2024 publicáronse as axudas concedidas entre o 1 xaneiro de 2024 e o 31 de marzo de 2024 (DOG núm. 75, do 16 de abril).
De acordo con todo o indicado,
Publicar como anexo as subvencións concedidas desde o 1 de abril ao 30 de xuño de 2024 para a modernización de empresas privadas de transporte de viaxeiros prestadoras de servizos de transporte por estrada e de empresas privadas que interveñen no transporte de mercadorías por estrada na Comunidade Autónoma de Galicia.
Santiago de Compostela, 8 de xullo de 2024
Subvencións concedidas desde o 1 de abril de 2024 ata o 30 de xuño de 2024 para a modernización de empresas privadas de transporte de viaxeiros prestadoras de servizos de transporte por estrada e de empresas privadas que interveñen no transporte de mercadorías por estrada, na Comunidade Autónoma de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2023 e 2024 (códigos de procedemento IF325A, IF325B, IF325C, IF325D, IF325E, IF325F, IF325G, IF325H, IF325I e IF325J).
A continuación indícanse os importes totais outorgados ou con renuncia ou perda do dereito por solicitude, identificada a través do seu código de expediente por motivos de transparencia e para asegurar a súa identificación e o seguimento.
Categoría 1: Xestión de documentos de control electrónicos (IF325A).
Categoría 2: Sistema de tacógrafo intelixente de segunda xeneración (IF325B).
Categoría 3: Integración de documentos de control electrónicos nos sistemas de xestión (IF325C).